SLOVENSKÁ ÚSTREDNÁ HVEZDÁREŇ V HURBANOVE
V SPOLUPRÁCI S HVEZDÁRŇAMI, OKRESNÝMI ASTRONOMICKÝMI KABINETMI, 
CENTRAMI VOĽNÉHO ČASU
A REGIONÁLNYMI OSVETOVÝMI STREDISKAMI

vyhlasujú
XXXIII. ročník celoslovenskej výtvarnej súťaže

                               VESMÍR OČAMI DETÍ

Súťaž prebehne v dvoch etapách:

1. etapa – okresné kolá (spádová oblasť) 
2. etapa – celoslovenské  kolo

Podmienky súťaže: 

Súťažiť sa bude v piatich kategóriách:
1. kategória – materské školy
2. kategória – 0. - 4. ročník ZŠ
3. kategória – 5. - 9. ročník ZŠ
4. kategória – základné umelecké školy, prípravné štúdium ZUŠ a 0. - 4. ročník ZŠ
5. kategória – základné umelecké školy – 5. - 9. ročník ZŠ

Do súťaže je možné poslať výkresy spracované ľubovoľnou technikou vo formáte maximálne A2.
Na zadnú stranu práce je potrebné čitateľne paličkovým písmom napísať názov práce, meno a adresu autora, jeho vek, kategóriu, triedu a meno vyučujúceho (viď príloha).
Každá práca musí byť označená pečiatkou školy, pričom škola môže zaslať maximálne 10 prác z jednej kategórie – odporúčame realizovať predvýber prác pedagógmi.
V súťaži budú hodnotené len práce jednotlivcov.
Prosíme súťažiacich, aby výkresy neposielali stočené v rolke, nakoľko sa stočením výkresy znehodnocujú.

Výkresy, ktoré postúpia do celoslovenského kola súťaže sa stávajú majetkom vyhlasovateľa.

Do celoslovenského kola vyberie okresná porota z každej kategórie 5 prác a organizátor okresného kola ich doručí so zoznamom zúčastnených škôl do 31. marca 2018 do Slovenskej ústrednej hvezdárne v Hurbanove. Zasadnutie poroty celoslovenského kola je predbežne naplánované na 
10. apríla 2018. 
		
Výstava víťazných a vybraných prác celoslovenského kola bude inštalovaná v priestoroch Slovenskej ústrednej hvezdárne v Hurbanove a potom podľa požiadaviek v astronomických a kultúrnych zariadeniach na Slovensku. 

Práce, ktoré neboli hodnotené v okresnom kole, nebudú zaradené do celoslovenského kola.
 
Súťažné práce v 1. etape posielajte výhradne organizátorovi okresného kola do 20. februára 2018 na adresu: Trenčianske osvetové stredisko v Trenčíne, Mgr. Andrea Štefinová, K dolnej stanici 7282/20A (č. tel.: 032/6555 325)

Príloha: VZOR na vyplnenie zadnej strany výkresu.